ประกาศคณะกรรมการกํากับและส่งเสริมการประกอบธุรกิจประกันภัย

เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการ

และเงื่อนไขในการคํานวณเงินกองทุนของบริษัทประกันวินาศภัย

พ.ศ. 2558

---------------------------------------

          อาศัยอํานาจตามความในมาตรา 27 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 11/2557 เมื่อวันที่ 31 ตุลาคม พ.ศ. 2557 คณะกรรมการกํากับและส่งเสริมการประกอบธุรกิจประกันภัย ออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย พ.ศ. 2558”


ข้อ ๒ ประกาศนี้ให้มีผลใช้บังคับ ตั้งแต่วันที่ 1 มกราคม พ.ศ. 2558 เป็นต้นไป


ข้อ ๓ ให้ยกเลิก

          (1) ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย พ.ศ. 2554 ลงวันที่ 16 สิงหาคม พ.ศ. 2554

          (2) ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการและเงื่อนไขในการคํานวณเงินกองทุนของบริษัทประกันวินาศภัย (ฉบับที่ 2) พ.ศ. 2555 ลงวันที่ 8 มีนาคม พ.ศ. 2555

          (3) ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการและเงื่อนไขในการคํานวณเงินกองทุนของบริษัทประกันวินาศภัย (ฉบับที่ 3) พ.ศ. 2555 ลงวันที่ 8 มีนาคม พ.ศ. 2555

          (4) ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการและเงื่อนไขในการคํานวณเงินกองทุนของบริษัทประกันวินาศภัย (ฉบับที่ 4) พ.ศ. 2556 ลงวันที่ 29 พฤษภาคม พ.ศ. 2556

          (5) ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย (ฉบับที่ 5) พ.ศ. 2556 ลงวันที่ 29 พฤษภาคม พ.ศ. 2556


ข้อ ๔ ในประกาศนี้

          “คณะกรรมการ” หมายความว่า คณะกรรมการกํากับและส่งเสริมการประกอบธุรกิจประกันภัย

          “บริษัท” หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย

          “บริษัทย่อย” หมายความว่า บริษัทย่อยที่กําหนดไว้ตามมาตรฐานการบัญชีที่รับรองทั่วไปของสภาวิชาชีพบัญชี

          “บริษัทร่วม” หมายความว่า บริษัทร่วมที่กําหนดไว้ตามมาตรฐานการบัญชีที่รับรองทั่วไปของสภาวิชาชีพบัญชี


ข้อ ๕ มูลค่าทรัพย์สินและหนี้สินของบริษัท ให้ประเมินตามประกาศคณะกรรมการกํากับและส่งเสริมการประกอบธุรกิจประกันภัยว่าด้วยการประเมินราคาทรัพย์สินและหนี้สินของบริษัทประกันวินาศภัย


ข้อ ๖ เงินกองทุนที่บริษัทต้องดํารงตามกฎหมายต้องไม่ต่ํากว่าผลรวมของเงินกองทุนสําหรับความเสี่ยงทุกด้านตามข้อ 8 แต่ทั้งนี้ ต้องไม่ต่ํากว่าสามสิบล้านบาท โดยพิจารณาจากอัตราส่วนความเพียงพอของเงินกองทุน ซึ่งคํานวณจากจํานวนเงินกองทุนตามข้อ 7 หารด้วยจํานวนเงินกองทุนสําหรับความเสี่ยงตามข้อ 8 และอัตราส่วนความเพียงพอของเงินกองทุนต้องไม่ต่ํากว่าร้อยละหนึ่งร้อย

          ในกรณีที่บริษัทใดมีอัตราส่วนความเพียงพอของเงินกองทุนต่ํากว่าอัตราร้อยละหนึ่งร้อยสี่สิบนายทะเบียนอาจกําหนดมาตรการที่จําเป็นในการกํากับดูแลสถานะการเงินของบริษัทนั้นได้


ข้อ ๗ เงินกองทุนของบริษัทต้องประกอบด้วยผลรวมของเงินกองทุนชั้นที่ 1 ตามข้อ 9 และเงินกองทุนชั้นที่ 2 ตามข้อ 10 ลบด้วยรายการหักจากเงินกองทุนตามข้อ 11


ข้อ ๘ บริษัทต้องคํานวณเงินกองทุนสําหรับความเสี่ยง ดังต่อไปนี้

          (1) ด้านประกันภัย

          (2) ด้านตลาด

          (3) ด้านเครดิต

          (4) ด้านการกระจุกตัว

          หลักเกณฑ์ วิธีการ และเงื่อนไขในการคํานวณเงินกองทุนสําหรับความเสี่ยงแต่ละด้านตามวรรคหนึ่งให้เป็นไปตามเอกสารแนบ 1 เอกสารแนบ 2 เอกสารแนบ 3 และเอกสารแนบ 4 ท้ายประกาศนี้

          ทั้งนี้ บริษัทไม่ต้องคํานวณเงินกองทุนเพื่อรองรับความเสี่ยงสําหรับมูลค่าทรัพย์สินที่ ไม่สามารถนับเป็นเงินกองทุนได้


ข้อ ๙ เงินกองทุนชั้นที่ 1 ประกอบด้วย

          (1) เงินทุนชําระแล้วจากการออกหุ้นสามัญหรือเงินทุนที่ได้รับจากสํานักงานใหญ่ กรณีเป็นสาขาของบริษัทประกันวินาศภัยต่างประเทศ

          (2) ส่วนเกินมูลค่าหุ้น (ส่วนต่ํากว่ามูลค่าหุ้นให้แสดงค่าติดลบ)

          (3) เงินที่ได้รับจากการออกหุ้นบุริมสิทธิที่ไม่สามารถไถ่ถอนได้ ชนิดไม่สะสมเงินปันผล

          (4) กําไรสะสม (ขาดทุนสะสมให้แสดงค่าติดลบ)

          (5) มูลค่าที่เพิ่มขึ้นหรือลดลง (มูลค่าที่ลดลงให้แสดงค่าติดลบ) เมื่อเทียบราคาตามข้อ 5 กับราคาทุนของทรัพย์สินลงทุนตามประกาศคณะกรรมการกํากับและส่งเสริมการประกอบธุรกิจประกันภัยว่าด้วยการลงทุนประกอบธุรกิจอื่นของบริษัทประกันวินาศภัย แต่ไม่รวมถึงอสังหาริมทรัพย์ และทรัพย์สินดําเนินงาน

          (6) สํารองอื่นในส่วนของผู้ถือหุ้น


ข้อ ๑๐  เงินกองทุนชั้นที่ 2 ประกอบด้วย

          (1) เงินที่ได้รับจากการออกหุ้นบุริมสิทธิที่ไม่สามารถไถ่ถอนได้ ชนิดสะสมเงินปันผล

          (2) มูลค่าที่เพิ่มขึ้นหรือลดลง (มูลค่าที่ลดลงให้แสดงค่าติดลบ) เมื่อเทียบราคาตามข้อ 5 กับราคาทุนของอสังหาริมทรัพย์ และทรัพย์สินดําเนินงาน

          ทั้งนี้ จํานวนเงินกองทุนชั้นที่ 2 ที่นับเป็นเงินกองทุนต้องไม่เกินจํานวนเงินกองทุนชั้นที่ 1 ตามข้อ 9


ข้อ ๑๑ รายการหักจากเงินกองทุน ประกอบด้วย

          (1) เงินที่บริษัทได้จ่ายไปเพื่อการซื้อหุ้นคืนตามกฎหมายว่าด้วยบริษัทมหาชนจํากัด

          (2) ค่าความนิยมที่นับเป็นสินทรัพย์ที่ปรากฏอยู่ในงบการเงิน

          (3) สินทรัพย์ไม่มีตัวตน (ยกเว้น โปรแกรมคอมพิวเตอร์ที่บริษัทมีกรรมสิทธิ์)

          (4) สินทรัพย์ภาษีเงินได้รอตัดบัญชีสุทธิ

          (5) สินทรัพย์ที่ติดภาระผูกพัน ยกเว้นหลักทรัพย์ประกันที่บริษัทนํามาวางไว้กับ นายทะเบียนและสินทรัพย์ที่บริษัทจัดสรรไว้สําหรับหนี้สินและภาระผูกพันตามสัญญาประกันภัยตามกฎหมายว่าด้วยการประกันวินาศภัย

          (6) มูลค่าทรัพย์สินที่ได้มาหรือมีอยู่โดยฝ่าฝืนบทบัญญัติของกฎหมาย เว้นแต่อสังหาริมทรัพย์ที่หักค่าเผื่อการด้อยค่าแล้ว

          (7) มูลค่าของตราสารทุนที่ลงทุนในบริษัทย่อยและบริษัทร่วม

          นับตั้งแต่วันที่ประกาศนี้มีผลใช้บังคับถึงวันที่ 31 ธันวาคม พ.ศ. 2558 รายการหักจากเงินกองทุนตามข้อ 11 (7) ไม่รวมถึงมูลค่าของตราสารทุนที่ลงทุนในบริษัทย่อยและบริษัทร่วมที่ได้รับอนุญาตให้ประกอบธุรกิจประกันชีวิตตามกฎหมายว่าด้วยการประกันชีวิต หรือประกอบธุรกิจประกันวินาศภัยตามกฎหมายว่าด้วยการประกันวินาศภัย ซึ่งบริษัทได้ลงทุนอยู่ก่อนวันที่ 1 กันยายน พ.ศ. 2554


ผู้มีอํานาจลงนาม - ประกาศ ณ วันที่ 30 มีนาคม พ.ศ. 2558

 

รังสรรค์  ศรีวรศาสตร์

ปลัดกระทรวงการคลัง

ประธานคณะกรรมการกํากับและส่งเสริมการประกอบธุรกิจประกันภัย